ראש ממשלת טונגה

**ראש ממשלת טונגה** (באנגלית: **prime minister of Tonga**; שנקרא בעבר "הפרמייר" או "הראשון") הוא ראש הרשות המבצעת בממשלת טונגה. טונגה היא מונרכיה חוקתית שבה המלך משמש כראש המדינה. נכון ל-2024, המלך הוא טופו השישי (Tupou VI), ששימש לפני כן כראש ממשלה. תפקיד ראש ממשלת טונגה נוסד בחוקת טונגה משנת 1875 ומוסדר במסגרת החוקים המקומיים.

## חילופי ראש הממשלה
ראש הממשלה סיאוסי סובאלני , נבחר ב-15 בדצמבר 2021 ונכנס לתפקיד ב-27 בדצמבר 2021. סובלני נבחר לראשות הממשלה לאחר שזכה ב-16 קולות באספה המחוקקת. ביום שני, 9 בדצמבר 2024, לפני הצבעת אי אמון כנגד ראש הממשלה סיאוסי סובאלני וכנגד ממשלתו, הוא התפטר מתפקידו כראש ממשלה עוד באותו יום. ב-24 בדצמבר 2024, נבחר אייסאקה אקה  לראשות הממשלה והוא צפוי להיכנס לתפקידו באופן רשמי בפברואר 2025. עד לכניסתו לתפקיד ראש הממשלה, יכהן כראש ממשלת טונגה, ממלא מקום איש אמונו של המלך בשם סמיו ואיפולו  למשך 38 יום.

## הדמוקרטיזציה של שנות ה-2000
במשך עשרות שנים, ראשי ממשלת טונגה היו ממונים ישירות על ידי המלך, ולעיתים קרובות היו מקרב בני משפחת המלוכה או האצולה בלבד. עם זאת, בשנות ה-2000, ובמיוחד בעקבות הרפורמות של 2010, הפך תהליך המינוי לדמוקרטי יותר, במקביל לשינויים משמעותיים בתהליך הדמוקרטיזציה במדינה.

במרץ 2006 מינה המלך טאופאהאו טופו הרביעי את פלטי סוולה (Feleti Sevele), חבר בתנועה לזכויות אדם ודמוקרטיה, לראש ממשלה. סוולה היה האזרח הפשוט (אָדָם מִן השוּרה) הראשון שלא ממעמד האצולה שמונה למשרה זו מאז שירלי ולדמר בייקר (Shirley Waldemar Baker) שהיה כומר ב-1881. עד למינויו של סוולה, כל ראשי הממשלה מאז בייקר היו בני אצולת טונגה, או חברי משפחת המלוכה.

ביולי 2008 הכריז המלך ג'ורג' טופו החמישי על רפורמות דמוקרטיות משמעותיות נוספות. שכללו צמצום נרחב של סמכויותיו הביצועיות. המלך התחייב לנהוג בדומה למונרכיות דמוקרטיות אחרות, כגון הממלכה המאוחדת, ולפעול בהתאם להמלצות ראש הממשלה. בנוסף, הוא הודיע כי מעתה ואילך לא ימנה עוד ראשי ממשלה לפי שיקול דעתו האישי, אלא ימנה חבר מהאספה המחוקקת של טונגה, אשר ייבחר על ידי חברי האספה עצמם.

## הליך בחירת ראש ממשלת טונגה החל משנות ה-2000
### הליך הבחירה
בעקבות תהליכי דמוקרטיזציה שחלו בטונגה בראשית שנות ה-2000, ראש הממשלה נבחר מבין חברי האספה המחוקקת של טונגה (Legislative Assembly of Tonga), הכוללת נציגים נבחרים של העם ונציגים מבית האצולה. ההצבעה על ראש הממשלה המיועד, מתקיימת באספה המחוקקת, שבה נבחר המועמד שזוכה לרוב הקולות. סעיף 51 לחוקה קובע כי המלך ממנה ומפטר את ראש הממשלה ואת השרים האחרים בממשלה. ליד ראש הממשלה מכהן סגן ראש הממשלה, המסייע לו בניהול ענייני המדינה.

### אישור המלך
לאחר סיום ההצבעה באספה, התוצאה מועברת לאישור המלך, שהוא ראש המדינה של טונגה. על פי החוקה, המלך ממנה באופן רשמי את המועמד שנבחר. עם זאת, הרפורמות הדמוקרטיות של שנת 2010 צמצמו את סמכויות המלך, והוא אינו יכול למנות ראש ממשלה על פי שיקול דעתו בלבד.

## חוקים הקשורים לבחירת ראש הממשלה
### חוקת טונגה (1875)
* **סעיף 51 לחוקה** קובע כי המלך ממנה ומפטר את ראש הממשלה ואת יתר השרים בממשלה.
* בעקבות הרפורמות הדמוקרטיות של 2010, ההליך הפך לדמוקרטי יותר, כך שהמלך חייב למנות ראש ממשלה שנבחר על ידי רוב באספה המחוקקת.

### רפורמות דמוקרטיות (2010)
הרפורמות שהונהגו בשנת 2010 שינו באופן משמעותי את מבנה הממשל בטונגה. לפני הרפורמות, המלך מינה ראשי ממשלה ושרים לפי שיקול דעתו האישי. לאחר השינוי, נדרשת בחירה דמוקרטית באספה המחוקקת, והמלך ממלא תפקיד טקסי בלבד במינוי הרשמי.

### תנאי כהונה
* ראש הממשלה חייב להיות חבר באספה המחוקקת.
* כהונת ראש הממשלה אינה מוגבלת בזמן, אך היא תלויה באמון האספה המחוקקת. הצבעת אי-אמון עשויה להוביל לסיום כהונתו.

## רשימת ראשי הממשלה/ראשי הממשלה של טונגה

## קישורים חיצוניים

* 
* 
* ראש ממשלת טונגה באנציקלופדיה העולמית
* 

## הערות שוליים

*